અંબાજીમાં ભરાનાર જગ વિખ્યાત ભાદરવી પૂનમનો મહામેળો પ્લાસ્ટિક પ્રતિબંધની થીમ પર યોજવાનો દાવો કરી પ્લાસ્ટિક પર પ્રતિબંધ કરી સમજ્યા વિચાર્યા વિના અધિકારીઓના ધાડેધાડા ઉતારી આડેધડ રીતે ચેકિંગના બહાને વેપારીઓની પજવણી કરાતા અંબાજીના વેપારીઓમાં રોષની લાગણી ફાટી નીકળી હતી અને ઉચ્ચકક્ષાએ રજૂઆતો છતાં યોગ્ય પ્રત્યુત્તર નહીં મળતા બંધનું એલાન આપી વિરોધ પ્રર્દિશત કરાયો હતો જે દરમિયાન હાઈવે માર્ગ બંધ કરવા સહિત ટાયરો સળગાવાતા મામલો બિચકતા લાઠીચાર્જ સહિત પાંચ વેપારીઓની અટકાયત કરવામાં આવી હતી જેથી મામલો વધુ ગરમાયો હતો.